Johannes Aps

Johannes Aps (1. jaanuar (vkj) / 14. jaanuar 1915 Kohtla vald, Jõhvi kihelkond, Virumaa – 5. juuli 1941 Põlendiku mets, Vana-Sõtke küla, Vaivara kihelkond, Virumaa) oli eesti poksija.

Ta võistles Narva Võitleja ja Sillamäe ÜENÜ koosseisus. Oli aastatel 1932–1939 Virumaa meister kukk-kaalus (kuni 118 naela ehk 53,5 kg).H. L. ""Kuldne kaheksa" – Virumaa poksimeeskond". Põhja Kodu nr 49, 29. aprill 1940. Lk 3

Ta sai Eesti meistrivõistlustel aastatel 1934 ja 1935 kukk-kaalus (kuni 118 naela ehk 53,5 kg) 2. koha ning 1937. aastal sulgkaalus (kuni 126 naela ehk 57,2 kg) 3. koha ja 1938. aastal 2. koha.

Ta võitis 1935. aastal Tallinnas Eesti Raskejõustikumängude poksivõistlusel Viru- ja Järvamaa võistlejana kukk-kaalus (kuni 118 naela ehk 53,5 kg) esikoha ning sai 1939. aasta II Eesti Mängude poksivõistlusel Tallinnas Virumaa võistlejana sulgkaalus (kuni 126 naela ehk 57,2 kg) 2. koha.

Oli Vaivara valla vabatahtliku tuletõrjeühingu (VTÜ) liige.

Hukkumine ja ümbermatmine
Ta hukkus Suvesõjas Virumaal, kui püüdis päästa Sillamäe õlivabrikut õhkimisest taganevate punaste poolt.Sirle Sommer-Kalda. "Sõjamuuseum pöörab näo rohkem inimeste ja nende kannatuste poole". Põhjarannik, 16. detsember 2023 Ta maeti välitingimustes, kuid 15. novembril 1942 maeti ta ümber Jõhvi kalmistule.Leinateade. Eesti Sõna nr 263, 14. november 1942. Lk 3 

Viited

Kirjandus
H. L. ""Kuldne kaheksa" – Virumaa poksimeeskond" Põhja Kodu nr 49, 29. aprill 1940. Lk 3
Rein Pajur. "Poksi lugu". Tallinn 2018. Register lk 691
Heino Prunsvelt. "Sõjasurmad 1939–1945. Tallinn 2013. Lk 26

Välislingid
Johannes Apsi sporditulemused
Eesti kommunismiohvrid 1940–1991

Kategooria:Eesti poksijad
Kategooria:Eesti tuletõrjujad
Kategooria:Eesti represseeritud isikud
Kategooria:Jõhvi kalmistule maetud
Kategooria:Sündinud 1915
Kategooria:Surnud 1941